Diari Oficial de la Generalitat Valenciana


Sumari del DOGV 4464, del 21-03-2003 (2003/3018)

Informació pública del programa per al desenvolupament de l'actuació integrada dels terrenys inclosos en el sector industrial Els Teularets d'este terme municipal.
-------------------------------------------------------------------------------------------------------------------------------------------------------------------

### Dades del document

Número de DOGV
:   4464

Data del DOGV
:   21-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3018


Organisme emissor
:   Ajuntament de l'Olleria

Tipus de document
:   Anunci

Informació pública del programa per al desenvolupament de l'actuació integrada dels terrenys inclosos en el sector industrial Els Teularets d'este terme municipal. [2003/M3018]
  
Per Decret d'Alcaldia de 24 de febrer de 2003, es va acordar aprovar, amb caràcter inicial, el programa per al desenvolupament de l'actuació integrada dels terrenys inclosos en el sector industrial Els Teularets d'este terme municipal de l'Olleria, en l'actualitat de sòl no urbanitzable, pel sistema de gestió indirecta, promogut per l'Agrupació d'Interés Urbanístic Els Teularets, comprensiu de la següent documentació i que s'unix com a annex a la present resolució:
  
- Escriptura de constitució de l'agrupació d'interés urbanístic.
  
- Estatuts que han de regir la vida d'esta.
  
- Memòria de l'alternativa tècnica.
  
- Projecte d'urbanització.
  
- Pla parcial.
  
- Documentació d'homologació modificativa.
  
- Estudi d'impacte ambiental.
  
En compliment del que disposen els articles 46, 49, 50 i 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística se sotmet el mencionat programa per al desenvolupament de l'actuació integrada dels terrenys inclosos en el Sector Industrial Els Teularets d'este terme municipal de l'Olleria, de sòl no urbanitzable, a informació pública, junt amb els Estatuts i altres acords socials de l'agrupació promotora, mitjançant la inserció d'edictes al tauler d'anuncis de l'Ajuntament, en el periòdic Levante - El Mercantil Valenciano i, posteriorment o simultàniament, en el Diari Oficial de la Generalitat Valenciana, i s'avisa de la possibilitat de formular al·legacions, proposicions juridicoeconòmiques en competència i alternatives tècniques.
  
Podran presentar-se alternatives tècniques i al·legacions durant el termini de 20 dies comptats a partir de la publicació d'este anunci en el Diari Oficial de la Generalitat Valenciana.
  
Durant tot el procediment podran ser objecte de consulta pública en l'Ajuntament de l'Olleria tota la documentació integrant de l'alternativa tècnica promoguda per l'Agrupació d'Interés Urbanístic Els Teularets, com, si escau, les altres proposicions i alternatives tècniques, quan es presenten.
  
Abans de la publicació es procedirà a notificar el contingut d'esta proposta als qui consten com a titulars de drets afectats.
  
Les proposicions juridicoeconòmiques podran presentar-se durant els cinc dies següents al venciment del termini anterior, i es procedirà a l'obertura de pliques en la següent data hàbil a la conclusió del termini per a presentar-les.
  
Estos terminis quedaran prorrogats per 20 dies addicionals si, durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això en la quantia resultant d'aplicar el percentatge del 2% sobre el pressupost del projecte d'urbanització. Esta pròrroga es publicarà al tauler d'anuncis de l'Ajuntament i es comunicarà a aquelles persones que hagen presentat prematurament proposicions juridicoeconòmiques.
  
Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Amb anterioritat a la publicació del present anunci i en compliment de l'establit en els articles 46.3 i 48 de la LRAU i 59.4 de la Llei 30/1992, de 26 de novembre, s'ha remés el corresponent avís al domicili dels qui consten en el cadastre com a titulars de drets afectats per l'actuació proposada.
  
Sense perjuí d'això, el present anunci val de notificació a tots els titulars cadastrals i a altres titulars que ens consten com a propietaris reals de terrenys inclosos en la unitat d'execució, els quals són els següents, sense perjuí que puguen resultar d'altres desconeguts:
  
- Desconegut (pol. 7, parc. 304).
  
- Alfonso Ribera Telles (pol. 7, parcs. 125 y 128), C/ Sant Antoni, nº 42, Aielo de Malferit.
  
- Mª Desamparados Lledó Belda (pol. 7, parcs. 145 y 147), plaça Espanya, núm. 1 9ª, València.
  
- Encarnación Belda Soler (pol. 7, parc. 127), av. Antic Regne de València, núm. 8, València.
  
- Joaquín Panalba Sanz (pol. 7, parc. 136), c/ Mig, núm. 8, Aielo de Malferit.
  
- María Costa Berenguer (pol. 7, parc. 131), av. Plata, núm. 61, València.
  
Cosa que es fa pública en compliment del que ha ordenat l'Alcaldia.